paragraph_text: Indonezijski jezik (indonezijski: bahasa Indonesia; ISO 639-3: ind) varijetet je malajskog jezika, službeni jezik Indonezije. Prvi je put službenim jezikom proglašen uz deklaraciju o neovisnosti Indonezije 1945. Skoro 100 % stanovnika Indonezije govori taj jezik i to je jedan od najčešće govorenih jezika u svijetu. Većina formalnog obrazovanja i gotovo svi nacionalni mediji i drugi oblici komuniciranja provode se na indonezijskom jeziku. U Istočnom Timoru uz druge je službene jezike (tetumski i portugalski) služben indonezijski. Izvorno je ime za jezik bahasa Indonesia.